Procedura de acordare a cetățeniei Republicii Moldova a durat doar o lună și jumătate, transmite NM.
„A început războiul în 2022 și în legătură cu atitudinea noastră pronunțată anti-război au început să apară probleme. ”, a povestit muzicianul.Întrebat de ce a optat anume pentru Republica Moldova, atunci cînd a decis să solicite cetățenia altei țări, artistul a explicat: „Din tot spațiul fostelor țări-membre URSS, Moldova este cea mai prietenoasă față de noi. Chiar și turneul precedent „Hallelujah” l-am început aici. Alte opțiuni nici măcar nu am luat în considerare. În plus, s-a format o relație de simpatie reciprocă între noi și Maia, președinta”.
Muzicianul nu intenționează să se stabilească la Chișinău, însă nu exclude că va face acest lucru pe viitor.
„Fiul meu de 13 ani este acum aici. Și el a spus că vrea să rămînă aici. Deocamdată nu poate explica care este motivul, poate fetele voastre i-au plăcut, nu știu. Poate că aici se simte un spirit al libertății. Chiar se simte”, a conchis chitaristul Bi-2.
Amintim că, pe lîngă chitaristul trupei Bi-2 Maxim Andriușcenko, cetățenia Republicii Moldova a fost dobîndită și de către producătorul formației, Alexei Levcenko, precum și de către membrii familiilor lor. Decretul a fost semnat de președinta Maia Sandu pe 27 mai.